স্টাফ রিপোর্টার ॥ হবিগঞ্জ শহরে অল্পের জন্য রক্ষা পেল পথচারীরা। গতকাল মঙ্গলবার দুপুরে বৃষ্টির সময় দমকা হাওয়ায় পৌরসভার ল্যাম্পপোষ্ট ভেঙ্গে রাস্তার উপর পড়ে যাওয়ায় এ আশংকা দেখা দিয়েছিল। বৃষ্টির সময় ল্যাম্পপোষ্টটি ভেঙ্গে পড়ায় সড়কে সৃষ্টি হয় প্রচন্ড যানজট। আটকা পড়ে প্রায় শতাধিক গাড়ি। বাদ যায়নি আসামীদের বহনকৃত পুলিশের প্রিজন ভ্যানটিও। সরজমিনে দেখা যায়, আসন্ন পৌর নির্বাচনকে সামনে রেখে শহরের বিভিন্ন দেয়াল, বিদ্যুতের খাম্বা, গাছের পাশাপাশি ল্যাম্পপোষ্টগুলোতে সাটানো হয়েছে বিভিন্ন পেষ্টুন। একেকটি ল্যামপোষ্টে ৭/৮টি করে পেষ্টুন। গতকাল বৃষ্টির সময় দমকা হাওয়ায় ওইসব পেষ্টুনসহ পৌরসভার ওই ল্যাম্পপোষ্টটি ভেঙ্গে পড়ে। পরে বৃষ্টি থেমে গেলে পৌর কর্মচারিরা ল্যামপোষ্টটি সরিয়ে দিলে যান চলাচল স্বাভাবিক হয়।